**MEGALLAPODÁS**

**ingatlan osztott használatával kapcsolatos költségek megosztásáról**

amely létrejött egyrészről

**Üllő Város Önkormányzata**

*székhelye: 2225 Üllő, Templom tér 3.*

*képviseli: Kissné Szabó Katalin polgármester*

*törzsszáma: 730677*

*adóigazgatási azonosító száma: 15730679-2-13*

*bankszámlaszáma: 11742056-15392141-00000000*

*KSH statisztikai számjele: 15730679-8411-321-13*

mint Átadó (a továbbiakban: **Önkormányzat**), valamint a

**Monori Tankerületi Központ**

székhelye: 2200 Monor, Petőfi Sándor utca 34.

képviseli: dr. Hrutkáné Molnár Monika Katalin tankerületi központ igazgató

adóigazgatási azonosító száma: 15835310-2-13

Előirányzat-felhasználási keretszámla száma: 10032000-00336688-00000000

ÁHT azonosítója: 361628

KSH statisztikai számjele: 15835310-8412-312-13

mint átvevő (a továbbiakban: **TKP**)

(a továbbiakban együtt: **Felek**) között alulírott helyen és napon a következő feltételekkel:

1. **Előzmény**
   1. A felek rögzítik, hogy közöttük 2017. év március hó 28. napján vagyonkezelési szerződés jött létre, amely vagyonkezelési szerződés (a továbbiakban: Vagyonkezelési szerződés) alapján az Önkormányzat kizárólagos tulajdonában álló, Monori Járási Hivatal Földhivatali Osztály ingatlan-nyilvántartásban 1991. 01. 07 -i 49/4 helyrajzi számon felvett, természetben 2225 Üllő, Malom utca/út 1.szám alatt található,1.5515 térmértékű, kivett iskola megnevezésű ingatlan a TKP vagyonkezelésébe került 2017. év január hó 01. napjától.
   2. A felek rögzítik továbbá, hogy a Vagyonkezelési szerződés II./4. pontja alapján az 1.1. pontban megjelölt ingatlan egyes részeinek használatára továbbra is az Önkormányzat jogosult és köteles annak érdekében, hogy az őt terhelő, önkormányzati feladatként meghatározott feladatellátási kötelezettségének jogszerűen eleget tehessen. A felek rögzítik, hogy a Vagyonkezelési szerződés jelen pontban hivatkozott részei alapján az 1.1. pontban megjelölt ingatlan alábbi részei nem kerültek a TKP használatába:

|  |  |  |
| --- | --- | --- |
| Ingatlanrész megnevezése | Ingatlanrész elhelyezkedése | Ingatlanrész fizikai jellemzői (térmérték, stb) |
| tálaló konyha, étkező, raktár, tároló helységek | földszinti folyosóról nyíló | 420 m2 |

A felek rögzítik, hogy a jelen pont hatálya alá tartozó ingatlanrészeket feltüntető vázrajzot a jelen megállapodáshoz csatolják annak elválaszthatatlan részeként, 1. számú melléklet megnevezéssel. Amennyiben a felek között utóbb bármilyen vita alakulna ki a jelen megállapodással érintett ingatlanrészek elhelyezkedésének, nagyságának tekintetében, úgy a felek ellenbizonyításig a jelen megállapodáshoz csatolt 1. számú mellékletben megjelölteket tartják irányadónak. Az 1. számú mellékletben meghatározottak tekintetében ellenbizonyítás azt a felet terheli, aki arra hivatkozik, hogy az 1. számú melléklet részben vagy egészben nem felel meg a valóságnak illetve a felek jelen megállapodás megkötésekor fennálló szerződési akaraténak, így amennyiben a bizonyítás nem vezet eredményre, úgy az annak terhére értékelendő, akit a bizonyítási teher terhel a jelen pont alapján.

* 1. A felek rögzítik, hogy jelen megállapodás célja az 1.1. pontban megjelölt ingatlannal kapcsolatos költségek – ideértve a közüzemi költségeket illetve adók módjára behajtandó közterheket – megosztásának módszertanának meghatározása, így különösen de nem kizárólag
     1. a felmerülő költségelemek meghatározása
     2. a költségek megosztása során használt arányszámok, illetve szükség esetén matematikai módszertan meghatározása,
     3. a jelen megállapodás hatálya alá tartozó költségelemek esedékességének és megfizetésének módjának rögzítése.

A felek kifejezetten akként állapodnak meg, hogy amennyiben utóbb olyan újabb költség merülne fel, amelyre a jelen megállapodás hatálya nem terjed ki, úgy a felek ezen költség megosztásáról egymással haladéktalanul egyeztetést kezdeményeznek és azt külön megállapodásban szabályozzák. Amennyiben a felek között az egyeztetések az újonnan felmerült költség érvényesítésére irányuló számviteli bizonylat első ízben történő kézhezvételétől – függetlenül, hogy a kézhezvétel az Önkormányzatnál vagy a TKP-nál történik-e – számított 30 (harminc) napon belül nem lép hatályba, így a felek egymás között a külön megállapodás hatályba lépéséig az általuk használt négyzetméter arányában osztják meg és viselik a költségeket, és a külön megállapodás hatályba lépését követő 30 (harminc) napon belül egymással kötelesek elszámolni.

1. **Rendszeresen felmerülő költségek**
   1. Közüzemi díjak és költségek
      1. A felek rögzítik, hogy az 1.1. pontban megjelölt ingatlan (a továbbiakban: Ingatlan) osztott használatával kapcsolatosan az alábbi közüzemi költségeket és díjakat kötelesek a közüzemi szolgáltatók felé megfizetni:

|  |  |  |  |  |
| --- | --- | --- | --- | --- |
| ***Közüzem megnevezése*** | ***Közüzemi szolgáltató megnevezése*** | ***Közüzemi szerződésben szerződő fél*** | ***Fogyasztási hely azonosító*** | ***Közüzemi szerződés időbeli hatálya*** |
| Elektromos áram | MVM Zrt. | Üllő Város Önkormányzata | 784077 |  |
| Gáz | EON Kft  Elmű-Émász Kft. Konyha | Üllő Város Önkormányzata | 1000054146  9980004106 | =100% önkorm. |
| Víz | DPMV Zrt. | Üllő Város Önkormányzata | 55490 |  |
| Csatornahasználat | DPMV Zrt. | Üllő Város Önkormányzata | 55490 |  |
| Szilárd hulladék | Ökovíz Zrt. | Üllő Város Önkormányzata | 259697 |  |
| Zöldhulladék | Ökovíz Zrt. | Üllő Város Önkormányzata | 259697 |  |
| Veszélyes hulladék vagy jogszabály alapján eltérő rendben kezelendő hulladék |  | Üllő Város Önkormányzata |  |  |

* + 1. A felek rögzítik, hogy az Ingatlanon az **elektromos áramfogyasztás** egy főmérő, mint fogyasztásmérő méri, az Ingatlanon almérők nem kerültek kialakításra. A felek rögzítik, hogy az elektromos áram fogyasztás tekintetében szerződő fél a TKP, így az Ingatlan teljes elektromos áram fogyasztása, továbbá a rendszerhasználati díjak és minden más az elektromos áram vételezésével kapcsolatosan a közüzemi szolgáltató által érvényesített díjra, költségre vonatkozó számviteli bizonylat a TKP nevére kerül kiállításra és kerül megküldésre. A felek rögzítik, hogy a TKP részére megküldött számviteli bizonylaton szereplő összes költségeket az alábbiak szerint osztják meg egymással.

|  |  |  |
| --- | --- | --- |
|  | Önkormányzat | TKP |
| Rendszerhasználati díj / Alapdíj | 10% | 90% |
| Ténylegesen elfogyasztott elektromos áram megosztása | 10% | 90% |
| Egyéb költségek és díjak |  |  |

* + 1. A felek rögzítik, hogy az 1.2 szerinti Ingatlanrészen a **gázfogyasztás**t külön mérő méri, így e tekintetben a felek között költségmegosztási jogviszony nem keletkezik.
    2. A felek rögzítik, hogy az Ingatlanon a **vízfogyasztás** egy főmérő, mint fogyasztásmérő méri, az Ingatlanon almérők nem kerültek kialakításra. A felek rögzítik, hogy a vízfogyasztás tekintetében szerződő fél a TKP, így az Ingatlan teljes vízfogyasztása, továbbá a rendszerhasználati díjak és minden más a víz vételezésével kapcsolatosan a közüzemi szolgáltató által érvényesített díjra, költségre vonatkozó számviteli bizonylat a TKP nevére kerül kiállításra és kerül megküldésre. A felek rögzítik, hogy a TKP részére megküldött számviteli bizonylaton szereplő összes költségeket az alábbiak szerint osztják meg egymással:

|  |  |  |
| --- | --- | --- |
|  | Önkormányzat | TKP |
| Rendszerhasználati díj / Alapdíj | 15% | 85 % |
| Ténylegesen elfogyasztott víz költségeinek megosztása | 15% | 85% |
| Egyéb költségek és díjak |  |  |

* + 1. A felek rögzítik, hogy az Ingatlan használata során keletkezett **szilárd hulladék** elszállítására szolgáló szolgáltatás igénybevevője, ezzel szerződő fél a TKP, így az Ingatlan használatával keletkezett szilárd hulladék elszállításával kapcsolatos valamennyi díjra és költségre vonatkozó számviteli bizonylat a TKP nevére kerül kiállításra és kerül megküldésre. A felek rögzítik, hogy a TKP részére megküldött számviteli bizonylaton szereplő összes költségeket az alábbiak szerint osztják meg egymással:

|  |  |  |
| --- | --- | --- |
|  | Önkormányzat | TKP |
| Alapdíj | 9,3% | 90,7 % |
| Hulladékszállítás költsége | 9,3 % | 90,7 % |
| Egyéb költségek és díjak |  |  |

A felek kifejezetten akként állapodnak meg, hogy a szilárd hulladék tárolásához és a szolgáltató részére történő átadáshoz szükséges tároló edények (kukák) beszerzésével felmerülő bruttó költséget – ideértve mindazon költségeket, amelyek a tárgyi eszköz aktiválása során a mindenkor hatályos számviteli szabályok alapján a könyvekben feltüntethető és elszámolható – a fentiek szerinti megosztásban viselik.

A felek kifejezetten rögzítik, hogy a jelen pont hatálya nem terjed ki azon szilárd hulladékok elszállítására vonatkozó költségekre, amely hulladékok az Ingatlanon végzett beruházási illetve az állagmegóváson túli felújítási munkálatokhoz közvetlenül kapcsolódnak. A felek akként állapodnak meg, hogy beruházás továbbá állagmegóváson túli felújítási munkálatok esetén a keletkező hulladék elszállítása az a fél köteles gondoskodni, aki által használt ingatlanrészen a beruházás / állagmegóváson felüli felújításra irányuló munkálatokat végzik, saját költségére.

A felek továbbá megállapodnak abban is, hogy amennyiben utóbb az Ingatlan használatával kapcsolatosan 2017. január 01-jét követően bekövetkezett tényre, történésre, cselekvésre alapítva hulladékgazdálkodási bírságot szabnak ki, vagy bármilyen, a hulladékok kezeléséről szóló jogszabályban meghatározott joghátrányt állapítanak meg, úgy a joghátrány erejéig elsősorban az köteles helyt állni, akinek a joghátrány alapjául szolgáló tény, körülmény, történés, cselekvés felróható. Amennyiben a joghátrány mindkét félnek felróható okból került megállapításra, úgy felróhatóságuk mértékében felelnek a joghátrányért. Amennyiben a felróhatóság mértéke nem állapítható meg, úgy a felek a joghátránnyal kapcsolatosan felmerülő valamennyi kárt és költségek a fentiek szerinti arányban viselnek.

* + 1. A felek rögzítik, hogy az Ingatlan használata során keletkezett **szennyvíz** elszállítására szolgáló szolgáltatás igénybevevője, ezzel szerződő fél a TKP, így az Ingatlan használatával keletkezett szennyvíz elszállításával kapcsolatos valamennyi díjra és költségre vonatkozó számviteli bizonylat a TKP nevére kerül kiállításra és kerül megküldésre. A felek rögzítik, hogy a TKP részére megküldött számviteli bizonylaton szereplő összes költségeket az alábbiak szerint osztják meg egymással:

|  |  |  |
| --- | --- | --- |
|  | Önkormányzat | TKP |
| Alapdíj | 15 % | 85 % |
| Szennyvízszállítás költsége | 15 % | 85 % |
| Egyéb költségek és díjak |  |  |

A felek továbbá megállapodnak abban is, hogy amennyiben utóbb az Ingatlan használatával kapcsolatosan 2017. január 01-jét követően bekövetkezett tényre, történésre, cselekvésre alapítva szennyvízkezeléssel kapcsolatosan joghátrányt állapítanak meg, úgy a joghátrány erejéig elsősorban az köteles helyt állni, akinek a joghátrány alapjául szolgáló tény, körülmény, történés, cselekvés felróható. Amennyiben a joghátrány mindkét félnek felróható okból került megállapításra, úgy felróhatóságuk mértékében felelnek a joghátrányért. Amennyiben a felróhatóság mértéke nem állapítható meg, úgy a felek a joghátránnyal kapcsolatosan felmerülő valamennyi kárt és költségek a fentiek szerinti arányban viselnek.

* + 1. A felek akként állapodnak meg, hogy az Önkormányzat feladatát képező közétkeztetéssel összefüggésben keletkezett mindennemű hulladék – függetlenül annak kezelésének rendjétől – gyűjtésének, tárolásának, elszállításának és ahhoz kapcsolódó egyéb feladatoknak a teljes költsége az Önkormányzatot terheli, azt köteles teljes összegben viselni. A felek kifejezetten akként állapodnak meg, hogy a jelen pont hatálya alá tartozó költségek az Önkormányzat sem részben, sem egészben, sem közvetve, sem közvetlenül nem jogosult semmilyen jogcímen érvényesíteni, és az Önkormányzat úgy nyilatkozik, hogy ezen jogát nem kívánja gyakorolni.
  1. **Távközlési szolgáltatások költségei**
     1. A felek rögzítik, hogy a vezetékes telekommunikációs szolgáltatás az Ingatlanban a UPC Magyarország Kft. szolgáltatóval kötött szerződés alapján áll rendelkezésre, amely szerződés tekintetében a TKP a szerződésbe jogutódként nem lépett be.
     2. A felek rögzítik, hogy az Ingatlan őrzésével, védelmével kapcsolatosan további, a 2.2.1 pontban meg nem jelölt telekommunikációs szolgáltatás igénybe vételét lehetővé tevő hálózat nem került kiépítésre, így azon keresztül történő telekommunikációs szolgáltatás az Ingatlanban nincs.
     3. A felek rögzítik, hogy az Ingatlan rendeltetésszerű használatához szükséges telekommunikációs szolgáltatásokat – ide nem értve a mobil telekommunikációs szolgáltatásokat – az Önkormányzat, mint szerződő fél által kötött szerződés alapján szolgáltatja a szolgáltató, így a telekommunikációs szolgáltatásokkal kapcsolatosan felmerülő valamennyi díj és költség az Önkormányzat nevére kerül kiállításra és kerül megküldésre. A felek rögzítik, hogy az Önkormányzat részére megküldött számviteli bizonylaton szereplő összes költségeket az alábbiak szerint osztják meg egymással:

|  |  |  |
| --- | --- | --- |
|  | Önkormányzat | TKP |
| UPC 29/321-484 | 100% |  |
| UPC 29/320-053 |  | 100% |
| UPC 29/320-054 |  | 100% |
| UPC 29/320-424 |  | 100% |
|  |  |  |

* 1. **Vagyonvédelem, vagyonőrzés, biztosítás, tűz- és munkavédelem költségei**
     1. A felek rögzítik, hogy a Vagyonkezelési szerződés 14. pontja alapján az Ingatlan tekintetében a TKP köteles vagyonbiztosítást kötni és a Vagyonkezelési szerződés hatálya alatt fenntartani. A felek kifejezetten akként állapodnak meg, hogy az Ingatlan tekintetében a TKP által kötött vagyonbiztosítási szerződés az Önkormányzat által használt ingatlanrészekre és az ott található ingóságokra is kiterjed, olyan értékben, amely értéket az Önkormányzat a TKP felé a vagyonbiztosítási szerződés megkötése előtt megjelölt. A fentiekre tekintettel a felek kifejezetten akként állapodnak meg, hogy az Önkormányzat köteles az Önkormányzat által használt ingatlanrészre eső vagyonbiztosítás összegét a TKP felé a jelen megállapodásban rögzítettek szerint megtéríteni. A felek kifejezetten rögzítik, hogy a vagyonbiztosítás díját és minden más, a vagyonbiztosítással kapcsolatosan felmerülő költséget az alábbi szerint osztják meg egymással:

|  |  |  |
| --- | --- | --- |
|  | Önkormányzat | TKP |
| Vagyonbiztosítás díja | 9,3 % | 90,7 % |
| Pótlólagos védelem beépítésének költsége | 9,3 % | 90,7 % |
|  |  |  |

* + 1. A felek rögzítik, hogy a Vagyonkezelési szerződés 14. pontja alapján az Ingatlan tekintetében a TKP köteles az Ingatlan őrzését biztosítani, saját költségén. A felek kifejezetten akként állapodnak meg, hogy az Önkormányzat köteles az Önkormányzat által használt ingatlanrészre eső őrzés és vagyonvédelem valamennyi költségét a TKP felé a jelen megállapodásban rögzítettek szerint megtéríteni. A felek kifejezetten rögzítik, hogy őrzés és vagyonvédelem valamennyi költségét az alábbi szerint osztják meg egymással:

|  |  |  |
| --- | --- | --- |
|  | Önkormányzat | TKP |
|  | 9,3 % | 90,7 % |

* + 1. A felek kifejezetten rögzítik, hogy az Önkormányzat által használt ingatlanrészben végzett tevékenység okán az adott ingatlanrészre vonatkozóan az Ingatlan többi részének használatával rendszerint együtt járó tűzvédelmi előírásokon túli speciális előírások is kötelezőek lehetnek, amely tényt a felek az Ingatlannal kapcsolatos tűzvédelem teljeskörű kialakítása során kölcsönösen figyelembe vesznek. Erre tekintettel a felek kifejezetten megállapodnak, hogy az Ingatlan teljes körű tűzvédelmi rendszerét közösen alakítják ki és annak költségeit közösen viselik, az alábbi megosztásban:

|  |  |  |
| --- | --- | --- |
|  | Önkormányzat | TKP |
|  | 9,3 % | 90,7 % |

A felek rögzítik, hogy amennyiben olyan tény, körülmény, cselekmény, történés, stb miatt, amely 2017. január 01. napját követően következett be, az Ingatlan tekintetében tűzvédelemmel kapcsolatos joghátrány kerül alkalmazásra, elsősorban az köteles helyt állni, akinek a joghátrány alapjául szolgáló tény, körülmény, történés, cselekvés felróható. Amennyiben a joghátrány mindkét félnek felróható okból került megállapításra, úgy felróhatóságuk mértékében felelnek a joghátrányért. Amennyiben a felróhatóság mértéke nem állapítható meg, úgy a felek a joghátránnyal kapcsolatosan felmerülő valamennyi kárt és költségek a fentiek szerinti arányban viselnek.

* + 1. A felek kifejezetten rögzítik, hogy az Önkormányzat által használt ingatlanrészben végzett tevékenység okán az adott ingatlanrészre vonatkozóan az Ingatlan többi részének használatával rendszerint együtt járó munkavédelmi előírásokon túli speciális előírások is kötelezőek lehetnek, amely tényt a felek az Ingatlannal kapcsolatos munkavédelem teljeskörű kialakítása során kölcsönösen figyelembe vesznek. Erre tekintettel a felek kifejezetten megállapodnak, hogy az Ingatlan teljes körű munkavédelmi rendszerét közösen alakítják ki és annak költségeit közösen viselik, az alábbi megosztásban:

|  |  |  |
| --- | --- | --- |
|  | Önkormányzat | TKP |
|  | 9,3 % | 90,7 % |

A felek rögzítik, hogy amennyiben olyan tény, körülmény, cselekmény, történés, stb miatt, amely 2017. január 01. napját követően következett be, az Ingatlan tekintetében munkavédelemmel kapcsolatos joghátrány kerül alkalmazásra, elsősorban az köteles helyt állni, akinek a joghátrány alapjául szolgáló tény, körülmény, történés, cselekvés felróható. Amennyiben a joghátrány mindkét félnek felróható okból került megállapításra, úgy felróhatóságuk mértékében felelnek a joghátrányért. Amennyiben a felróhatóság mértéke nem állapítható meg, úgy a felek a joghátránnyal kapcsolatosan felmerülő valamennyi kárt és költségek a fentiek szerinti arányban viselnek.

* + 1. A felek kifejezetten rögzítik, hogy az Önkormányzat feladatát képező közétkeztetéssel kapcsolatos minden további jogszabályban meghatározott feltétel teljesítése az Önkormányzat feladata, az Önkormányzat költségén. A felek kifejezetten rögzítik, hogy az Önkormányzat a jelen pont hatálya alá tartozó feladatok ellátásával kapcsolatos költségeket sem részben, sem egészben, sem közvetve, sem közvetlenül nem jogosult a TKP-val szemben semmilyen jogcímen érvényesíti, és az Önkormányzat kijelenti, hogy ezen jogát nem kívánja gyakorolni.

1. **Állagmegóvás költségei, rendkívüli költségek**
   1. A felek rögzítik, hogy az Ingatlannal állagmegóvásával kapcsolatos költségeket az a fél viseli teljes körűen, amely fél által használt ingatlanrész tekintetében az állagmegóváshoz szükséges munkálatok elvégzésre kerülnek.

A felek rögzítik, hogy azokat a közösen használt ingatlanrészeket, amely ingatlanrészeken keresztül az Önkormányzat által használt ingatlanrész megközelíthető, az állagmegóvási munkálatokkal kapcsolatosan felmerülő költségek tekintetében külön eljárásrendben kezelik, az alábbiak szerint:

* A közösen használt ingatlanrészek tekintetében az állagmegóvási munkálatokat TKP jogosult és köteles megszervezni, amelyről az Önkormányzatot kellő időben köteles értesíteni a tervezett munkálatok megjelölésével és várható költségekkel. Amennyiben a TKP indokolatlanul késlekedik az állagmegóvási munkálatokkal, és atekintetben az Önkormányzat írásbeli felhívására sem ad az írásbeli felhívást követő 15 (tizenöt) napon belül kielégítő tájékoztatást, úgy az Önkormányzat jogosult a közösen használt ingatlanrészek tekintetében halaszthatatlanná vált állagmegóvási munkálatokat saját költségén elvégeztetni és annak költségeit részben a TKP-val szemben, a jelen pontban rögzítetteket is figyelembe véve érvényesíteni.
* A költségeket a felek egymás között megosztják, amely megosztás mértékéről a munkálatok megkezdését megelőzően a költségvetés ismeretében írásban megállapodnak.
* Amennyiben a felek a költségek megosztásáról nem tudnak megállapodni, úgy a költségeket egyenlő arányban viselik.

A felek kifejezetten rögzítik, hogy a jelen pontban foglaltakon túl – amennyiben jogszabály másként nem rendelkezik – egymással szemben az általuk használt ingatlanrész állagmegóvásával kapcsolatosan felmerülő költségeket nem jogosultak érvényesíteni, sem részben, sem egészben.

* 1. A felek kifejezetten akként állapodnak meg, hogy az Önkormányzat által használt ingatlanrész illetve az abban található ingóságok – azok alkotórész, tartozék vagy az ingatlantól független ingóságként történő megítélésétől függetlenül – tekintetében szükségessé váló, a rendkívüli költségeket eredményező gazdasági eseményeket - így különösen meghibásodásból, használhatatlanná válásból, károsodásból adódó – az Önkormányzat viseli azzal, hogy a jelen pont hatálya alá tartozó, a rendkívüli költségeket eredményező gazdasági esemény alapjául szolgáló káresemény okán esedékessé váló biztosítási összeg az Önkormányzatot illeti meg, amennyiben a felek eltérően nem állapodnak meg.

1. A költségek viselésének módja
   1. A felek akként állapodnak meg, hogy az Önkormányzat a hozzá beérkező számviteli bizonylat alapján jogosult a jelen megállapodás hatálya alá tartozó költségeket az TKP-val szemben érvényesíteni, a mindenkor hatályos számviteli jogszabályoknak megfelelően kiállított számviteli bizonylattal. A számviteli bizonylathoz mellékelni kell az annak alapjául szolgáló, az Önkormányzathoz beérkező számviteli bizonylat és mellékleteinek másolati példányát.
   2. A TKP a számviteli bizonylat kézhezvételét követő 15 napon belül köteles fizetési kötelezettségét szerződésszerűen teljesíteni az Önkormányzat *11742056-15392141-00000000* számú költségvetési számlára történő átutalással.
   3. A felek rögzítik, hogy amennyiben valamely költség viselésére a jelen megállapodás alapján a TKP köteles úgy, hogy annak egy részét vagy egészét jogosult az Önkormányzattal szemben érvényesíteni, úgy az TKP köteles a mindenkor hatályos számviteli jogszabályoknak megfelelően számviteli bizonylatot kiállítani és igazolható módon az Önkormányzat részére megküldeni, amely számviteli bizonylat alapján az Önkormányzat a fizetési kötelezettségének a számviteli bizonylat kézhezvételét követő 15 napon belül köteles szerződésszerűen eleget tenni.
   4. A felek rögzítik, hogy amennyiben bármelyik fél úgy ítéli meg, hogy a vele szemben érvényesíteni kívánt fizetési kötelezettség nem felel meg a jelen megállapodásban rögzítetteknek, úgy azt írásban köteles a másik fél jelezni és egyidejűleg egyeztetést kezdeményezni. A felek az egyeztetés során kötelesek egymással kölcsönösen együttműködni, és az egyeztetést olyan módon lefolytatni, hogy az a harmadik személlyel szemben fizetésre kötelezett fél harmadik személlyel szembeni szerződésszerű teljesítését ne akadályozza, gátolja, illetve ilyen hatással ne járhasson. Amennyiben bármely fél eljárása a jelen pont szerződésszerű teljesedésbe menését akadályozza, úgy az ezzel kapcsolatos valamennyi kárt és költséget a szerződésszerű teljesedésbe menést akadályozó magatartást tanúsító fél köteles viselni és a másik fél részére annak valamennyi költségét és kárát megtéríteni.
   5. A felek rögzítik, hogy amennyiben bármely fél esedékessé vált fizetési kötelezettségét határidőben nem, vagy nem szerződésszerűen teljesíti, úgy a késedelmet szenvedett fél jogosult a késedelemmel érintett naptári napokra késedelmi kamatot érvényesíteni, a Polgári Törvénykönyvről szóló 2013. évi V. törvény rendelkezései alapján, az meghatározott mértékkel.
2. **A megállapodás időbeli hatálya, megszűnése és megszüntetése**
   1. A felek rögzítik, hogy jelen megállapodást 2017. január 1-jétől határozatlan időre kötik.
   2. A Felek kijelentik, hogy kölcsönös egyetértésük mellett az 1.2 pontban meghatározott ingatlanrészek használatát az Önkormányzat 2017. január 1-jén megkezdte.
   3. Felek kijelentik, hogy jelen szerződés aláírása előtt már érvényesített költségek tekintetében jelen szerződésben foglalt költségmegosztási arányok alapján kölcsönös pénzügyi korrekciót hajtanak végre és egymással kölcsönösen elszámolnak.
   4. A felek rögzítik, hogy jelen szerződés a felek erre irányuló külön jognyilatkozata nélkül is megszűnik azon a napon, amikor a Vagyonkezelési szerződés megszűnik azzal, hogy a felek egymással a megszűnésre tekintettel kötelesek elszámolni.
   5. A felek a jelen szerződést közös megegyezéssel, írásban jogosultak megszüntetni.
   6. A felek a jelen szerződést közös megegyezéssel, írásban jogosultak módosítani azzal, hogy amennyiben másként nem rendelkeznek, úgy a módosított rendelkezést az azt követő naptól terjedő időszakra rendelik alkalmazni, amely napon a felek a jelen megállapodás módosítására vonatkozó jognyilatkozatot aláírásukkal ellátták.
   7. A felek kifejezetten akként állapodnak meg, hogy a jelen megállapodást bármelyik fél jogosult a másik fél súlyos szerződésszegése esetén írásban, indokolással ellátott egyoldalú jognyilatkozattal, azonnali hatállyal megszüntetni.
3. **Záró és vegyes rendelkezések**
   1. A felek kifejezetten akként állapodnak meg, hogy a jelen megállapodás hatálya alatt egymással kölcsönösen és szorosan együttműködnek.
   2. A felek kifejezetten akként állapodnak meg, hogy a jelen megállapodás hatálya alatt egymás jó hírnevét tiszteletben tartva járnak el, így erre figyelemmel kötelesek tartózkodni minden olyan magatartástól, amely alkalmas a másik fél társadalmi megítélésének hátrányos befolyásolásától, illetve ami a másik fél jó hírnevét sérti vagy veszélyezteti.
   3. Kapcsolattartók kijelölése:

Üllő Város Önkormányzata kapcsolattartója:

Fülöp Szilvia pénzügyi irodavezető- helyettes

Tel.: +36 06306302923

E-mail: Fulop.Szilvia@ullo.hu

Monori Tankerületi Központ kapcsolattartója:

Baracskai Eszter (pénzügyi referens)

Tel.: +36 29795-209

E-mail [eszter.baracskai@kk.gov.hu](mailto:eszter.baracskai@kk.gov.hu)

Felek a jelen megállapodás teljesítésével kapcsolatos nyilatkozataikat írásban, levél, elektronikus levél útján közlik egymással. A felek kifejezetten rögzítik, hogy joghatás kiváltására alkalmas jognyilatkozataikat minden esetben törvényes képviselőjük vagy az általa szabályszerűen meghatalmazott személyek, írásban, postai küldeményként kézbesített vagy személyesen átadott nyilatkozattal tehetnek. Az értesítés személyes kézbesítés esetén a másik Fél általi átvétel napján, postai küldemény esetén a tértivevényen feltüntetett napon, elektronikus levél esetén az elektronikus levél megküldését igazoló jelentésen feltüntetett időpontban tekinthető közöltnek.

* 1. A jelen megállapodásra egyebekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és a vonatkozó jogszabályok előírásai az irányadók.

A jelen megállapodás 10 számozott oldalból áll és 5 eredeti példányban készült, amelyből 2 példány Önkormányzatot, 3 példány az TKP-t illeti meg.

Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Záradék:

A jelen megállapodást a Képviselő Testület ……/2017. (……..) sz. határozatával jóváhagyta.

**Mellékletek:**

1. számú melléklet

Kelt: …………….., 2017. szeptember „….”.

|  |  |
| --- | --- |
| …………………………………………  **Üllő Város Önkormányzata**  **képviseli**  **Kissné Szabó Katalin**  **polgármester** | ………………………………………..  **Monori Tankerületi Központ**  **képviseli**  **dr. Hrutkáné Molnár Monika**  **tankerületi központ igazgató** |
| pénzügyileg ellenjegyzem:  Kelt: …………….., 2017. szeptember „….”.  ……………………………………………  **Üllő Város Önkormányzata**  Fülöp Szilvia  pénzügyi vezető helyettes | pénzügyileg ellenjegyzem:  Kelt: …………….., 2017.szeptember „….”.  ……………………………………………  **Monori Tankerületi Központ**  Hadnagy Judit  gazdasági vezető |